Robert Berold

Robert Berold  (amụrụ n'afọ 1948) bụ onye na-ede abụ, onye nchịkọta akụkọ na onye edemede South Africa

A mụrụ Berold na Johannesburg, mana ọ bi na Eastern Cape ugbu a. Ọ gụrụ akwụkwọ na Hilton College mgbe ọ dị afọ iri na isii, wee gaa n'ihu na-amụ kemicals injinirin na mmụta agụmagụ bekee na Mahadum Witwatersrand, ma mesịa na Mahadim Cambridge. Berold rụrụ ọrụ dị ka onye nkuzi na onye na-eme ihe na  NGO dị iche iche n'ime afọ 1970 na 1980, nke gụnyere ọkwa nkuzi na Morris Isaacson High School n'oge nnupụisi Soweto n'afọ 1976 . Ọ bụ onye dere akwụkwọ anọ nke abụ The Door to the River (Bateleur Press, 1984), The Fires of the Dead (Carrefour, 1989), Rain Across a Paper Field (Gecko Poetry, 1999) na All the Days (Deep South, 2008) na ọrụ ya apụtala n'ọtụtụ akwụkwọ akụkọ South Africa.

Onye edemede nke South Afrika bụ Denis Hirson dere banyere ọrụ ya:

 "Ọ na-ebelata aha nke ihe ndị dị mkpa gbara ya gburugburu, ọdịdị nke nzukọ dị n'etiti okwu na gburugburu ogigeebe obibi, na-enweghị ọgụgụ isi, yana ịdị mfe ntụgharị uche na-arịwanye elu, nyekotara aka iji nye olu ya ụda pụrụ iche na South Africa taa. "

Otu n'ime ndị na-ede abụ kachasị emetụta na South Africa , Berold rụrụ ọrụ site n'afọ 1989 na 1999 dị ka onye nchịkọta akụkọ nke New Coin, akwụkwọ akụkọ uri nke bipụtara ọtụtụ n'ime uri ndị e dere na South Africa na 1990. E bipụtara akwụkwọ akụkọ ahụ na 2002 dị ka" It All Begins: poems from post-liberation South Africa", ma soro ya n'afọ 2003 site na nchịkọta nke ajụjụ ọnụ ya na ndị na-ede abụ akpọrọ South African Poets on Poetry .

Berold kụziri Bekee na Mahadum Zhejiang, People's Republic of China, site n'afọ 2005 ruo 2006. Ọ gara n'ihu na-ahazi nzukọ ọmụmụ ihe dị iche iche na ụlọ akwụkwọ niile gbasara  Bekee n'oge a. E bipụtara akwụkwọ ncheta ya banyere ahụmịhe ya, Meanwhile Don't Push and Squeeze, n'afọ 2007 nke(Jacana Media).

Berold na-ebi ndụ ya ugbu a dị ka onye edemede na onye nchịkọta akụkọ, ọ bụkwa onye nchịkọta nke MA na edemede okike na Mahadum Rhodes. Ọ na-elekọta obere ụlọ obibi akwụkwọ uri Deep South, ya na nwunye ya Mindy Stanford bi n'ugbo dị nso na gburugburu Grahamstown, South Africa.

 Njikọ mpụga 

 Southern Rain Poetry: Robert Berold, nhọrọ nke uri na bio
 Akụkọ ndụ Berold
 Robert Berold na Poetry International Web

Òtù:Mmadụ ndi di ndụ